Han bodde først noen år i Oslo (dengang Christiania), og var initiativtaker da Christiania Turnforening ble stiftet som Norges første idrettslag 13. april 1855. Han flyttet så til Arendal i 1856 og etablerte seg som bokbindermester der. Han tok initiativ til å stifte Arendal Turnforening 17. mai 1857, hvor han var formann i 35 år og styremedlem hele sitt liv. Han ble æresmedlem i 1871. Han giftet seg 4. oktober 1865 med Anne Birgithe Larsen (1841–1926).